**«ՈՒՂԻՂ ԺՈՂՈՎՐԴԱՎԱՐՈՒԹՅԱՆ» ԿՈՒՍԱԿՑՈՒԹՅԱՆ**

**ՈՒԺ Կ**

**ԾՐԱԳՐԻ ՆԱԽԱԳԻԾ ԸՆԴՀԱՆՈՒՐ ԴՐՈՒՅԹՆԵՐ**

«ՈՒՂԻՂ ԺՈՂՈՎՐԴԱՎԱՐՈՒԹՅԱՆ»կուսակցությունը՝ ներառական ժողովրդավարության, ազգային մեծ համախմբման և ներդաշնակության մղում ու ոգի ունեցող մարդկանց անհատական անդամության հիման վրա ստեղծված հասարակական-քաղաքական միավորում է, որն իր գործունեությունն իրականացնում է անդամության կամավորության, ինքնակառավարման, անդամների իրավահավասարության, օրինականության, ժողովրդավարության, հրապարակայնության, թափանցիկության և նախաձեռնությունների ազատ դրսևորման սկզբունքներով, որի նպատակն է միասնության մեջ տեսնել ՀՀ բոլոր քաղաքական ուժերին՝ հանուն Հայաստանի Հնարապետության սուվերենության և նրա բարեկեցիկ ապագայի, այդ թվում նաև հայաստանցիների ու հայ մարդու ապագայի, անվտանգության, անձեռնամխելիության և հիմնարար այլ իրավունքների պատշաճ իրացման:

«ՈՒՂԻՂ ԺՈՂՈՎՐԴԱՎԱՐՈՒԹՅԱՆ» կուսակցությունն իր առաքելությունն է համարում՝ ստեղծել նախադրյալներ՝ քաղաքացու ձայնի արժևորման, ներդաշնակ, անքակտ ու հայամետ քաղաքական օրակարգի հաստատման, նպատակ ունենալով՝ «մասը՝ հանուն ընդհանուրի» գաղափարի շուրջ համախմբել Հայ Առաքելական եկեղեցուն, Հայաստանի Հանրապետության և Արցախի Հանրապետության իշխանություններին, հասարակական-քաղաքական ուժերին, ժողովրդին, տեղեկան ինքնակառավարման մերմիններին, սփյուռքահայությանը և հայ ազգի նվիրյալ բարեկամներին։

**«ՈՒՂԻՂ ԺՈՂՈՎՐԴԱՎԱՐՈՒԹՅԱՆ» ԿՈՒՍԱԿՑՈՒԹՅԱՆ**

**ՈՒԺ Կ**

**ԿԱՆՈՆԱԴՐՈՒԹՅԱՆ ՀԻՄՆԱԿԱՆ ԴՐՈՒՅԹՆԵՐԸ**

«ՈՒՂԻՂ ԺՈՂՈՎՐԴԱՎԱՐՈՒԹՅԱՆ»կուսակցությունը՝ քաղաքական և հոգևոր իշխանությունների, հասարակության բոլոր շերտերի, հասարակական-քաղաքական ուժերի, պետական ու տեղական ինքնակառավարման մարմինների, ինչպես նաև պետական այլ կարևորագույն ինստիտուտների միջև ամենատարբեր պառակտումները վերացնելու և հանուն հայի բարորության՝ ազգային մեծ բռունցք ստեղծելու գաղափարով համակված միասնության գաղափարը դավանող՝ անհատների գիտակցված անհրաժեշտության վրա հիմնված միավորում է, որի հիմնադրույթներն են.

1. Ուղիղ ժողովրդավարություն, որպես պետական կառավարման հիմնական ուղղություն
2. Տեղական ինքակառավարման ոլորտի արդիականացում և համայանքների փոխգործակցում
3. Իրավագիտակից հասարակության ձևավորում, հանրային իրավական կրթության տարածում
4. Ներքաղաքական պառակտումների աստիճանական վերացում
5. Հայկական փափուկ ուժի տարածում
6. Հայաստանի և Արցախի համաշխարային ճանաչելիության բարձրացում
7. Արդի գիտական նվաճումների և նորարարությնների կենտրոնացում ՀՀ-ում և ԱՀ-ում։